નેટફ્લિક્સની પહેલી ઇન્ડિયન ઓરિજિનલ વેબ સીરિઝ ‘સેક્રેડ ગેમ્સ' ઇન્ડિયન એન્ટરટેઇનમેન્ટની દુનિયામાં ગેમ ચેન્જર પુરવાર થઈ હતી. સૈફ અલી ખાન અને નવાઝુદ્દીન સિદ્દીકી જેવા પોપ્યુલર ફિલ્મ સ્ટાર્સની હાજરી ધરાવતી આ વેબ સીરિઝે ન ફક્ત ઓડિયન્સ તરફથી ખૂબ જ સારો રિસ્પોન્સ મેળવ્યો હતો, પરંતુ સાથે જ ક્રિટિક્સે પણ એની પ્રશંસા કરી હતી. આ વેબ સીરિઝના બીજા ભાગ વિશે છેલ્લા ઘણા સમયથી ચર્ચા ચાલી રહી છે, પરંતુ એમ જણાય છે કે, એમાં ખૂબ ચેન્જીઝ કરવામાં આવી રહ્યા છે અને આવતા વર્ષે એપ્રિલ પહેલાં નવી સીઝન માટે શૂટિંગ શરૂ થાય એવી શક્યતા જણાતી નથી.